Գիրքերու շնորհանդէսին ներկաները հնարաւորութիւն ունեցան ծանօթանալու նաեւ «Մատենադարանի երիտասարդ գիտաշխատողներու միաւորում» հասարակական կազմակերպութեան կազմակերպած «Երիտասարդական 3-րդ գիտաժողով»ի զեկուցումներու ընտրանիին հետ, որ «Արմաւ» հրատարակչութեան կողմէ լոյս տեսած է: Այս ժողովածոյին մէջ հրատարակուած նիւթերը կ՚առընչուին հայագիտական զանազան ոլորտներու՝ աղբիւրագիտութեան, ձեռագրագիտութեան, պատմագիտութեան, արուեստաբանութեան, լեզուաբանութեան, աստուածաբանութեան եւ այլն: